DSB starter udvikling af app til 33 mio. kroner. Danmarks dyreste?

DSBs har udbudt udviklingen af en ny app. Til et 'et enormt beløb', hvis man spørger en app-udvikler.

En app til 4,5 millioner. euro - eller godt 33,5 mio. kroner. Det er udbudssummen på en app, som DSB lagt ud til udvikling.

Beskrivelsen af projektet er relativt sparsom, men det fremgår af udbudsbekendtgørelsen, at DSB også ønsker en beskrivelse af tekniske muligheder og markedsmuligheder i projektet.

Beløbet får en appudvikler til at spærre øjnene op:

»Det virker som et enormt beløb, men det er friskt af DSB at gå ud med så stort et projekt,« siger business developer og partner Kasper Thomsen fra appudviklingshuset IDeal Development ApS i Aarhus, der bl.a. står bag apps til Boligportal.dk, Den Blå Planet og Karolines Køkken.

Omvendt oplister han hurtigt et regnestykke, som viser at det måske hænger meget godt sammen: 4 appudviklere der arbejder fuldtid 2-4 år til 1000 kroner i timen giver en samlet pris på mellem godt 15 og knap 31 mio. kroner.

Læs også: Appudviklere kan opsnappe oplysninger om vores online dating eller netbankbrug

Årsagen til, at et projekt af den art kræver så mange udviklingstimer er ifølge Kasper Thomsen, at en app hos DSB skal hente data og integrere til en lang række andre it-systemer inden for afvikling af bane og bus, økonomi, betalingskortsystemer mv.

Hvis de vel og mærke ønsker at samle det hele i én løsning – det fremgår ikke umiddelbart.

»Men det er alligevel et langt større projekt end et typisk dansk appudviklingsprojekt til en halv million,« siger han.

En totalapp?

Med udbudsprisen mener Kasper Thomsen, at DSB går efter at udvikle en 'totalapp', som vil omfatte alt det som de rejsende har brug for: rejseplanlægning, billetbestilling, opdatering af afgange med forsinkelser mv.

Eller også kan det det være et samlet budget for at løfte alle deres app løsninger de næste fire år.

»Meget tyder på, at vi her har at gøre med en rigtig, rigtig stor app, hvor man vil hakke alle brugerbehov af ét sted.«

Sådanne apps er ikke dem man ser flest af. I dag er mange apps fokuserede på at gøre én ting virkelig godt - det gælder f.eks. Instagram-appen, hvor man dybest kun kan uploade et foto og en tekst.

»Hvor mange funktioner en app skal indeholde er naturligvis meget individuelt, men man skal passe på med at fylde for meget funktionalitet på en app. Det kan hurtigt blive for uoverskueligt for brugeren – og svært at få til at fungere rent navigeringsmæssigt.«

Omvendt vil en god app der håndterer alle problemer for de rejsende kunne spare DSB mange omkostninger.

»Selv om det er en meget stort udbudssum, så er der også meget store beløb at spare for DSB, hvis man får en velfungerende app og kunderne i højere grad køber billetter digitalt. Så kan DSB drosle ned på det løntunge manuelle salg af billetter,« siger appudvikleren.

Er der ikke en risiko for at en app der har en udviklingstid på fire år, er forældet når den er færdig?

»Jo det er helt klart en risiko, hvis man låser appens scope nu. Derfor er det også min forventning at DSB kører projektet iterativt, dvs. deler udviklingsprocessen op. Det ville være alt for risikofyldt at gennemføre det som ét stort projekt, uden at kunne skifte retning undervejs.«

Af udbudsbekendtgørelsen fremgår det, at man gerne vil i dialog med leverandører om, hvilke muligheder en app kan give.

»DSB wants in cooperation with the vendor to enhance our app development for future demands.

A key aspect is the migration of the current DSB App (customer oriented) to a new setup that suits our future requirements. The solution needs to integrate to a suite of DSB applications in order to facilitate the customers to use the app.

In preparation of the tender, DSB would like to receive information from potential suppliers on relevant solutions.

This include inspiration and ideas to DSB App, UX and design capabilities, experiences and references relating to development, delivery, operation and maintenance as well as circumstances relating to requirements and specifications that in particular can promote or oppose the acquisition and implementation of standardized solutions,« lyder det.

DSBs presseafdeling oplyser, at man jævnligt konkurrenceudsætter organisationens tjenester. Flere kommentarer har DSB ikke for nærværende.

Du kan se udbudsopslaget her.